Arrangement: KAMP: Mødet mellem mennesket og kanten
18-12-2018 Aalborg Bibliotekerne - Scenen kl. 12:55 - 0:00
KAMP: Mødet mellem mennesket og kanten
Mød og stil spørgsmål til Mick og Benny, der begge lever på kanten af samfundet.
Tunge skæbner er ofte usynlige. Vi får typisk øje på dem, når de forstyrrer normalbilledet; og pakker dem så væk i kasser med mærkater som 'hjemløs', 'psykisk ustabil', 'misbruger' eller andet.
Den 29. november kl. 17-18 pakker vi kasserne op og tager menneskene ud. Det bliver en aften, hvor vi giver talekraft til landets udsatte og giver dig mulighed for at få svar på spørgsmål, du ikke normalt tør stille til udsatte i gadebilledet.
Mød bl.a. Mick og Benny, der begge lever på kanten af samfundet og som kender de skarpe hjørner af tilværelsen.
Ved samme lejlighed har vi også besøg af Lise Maltha, der er konsulent og sekretær for Udsatterådet (Center for Sociale Indsatser), - og som kan trække de lange linier ift. hvordan udsatte-situationen tegner sig i kommunen.
Som ledende kraft for dialog og samtale er det lykkedes os at skaffe en af bibliotekets stærkeste moderatorer, Ove Hesselbjerg Rasmussen, der sammen med input fra publikum vil sørge for at føre samtalen mod indsigt og vigtige konklusioner.
Gratis - tilmelding ikke nødvendig